# ნეგრიტუდის თეორია

# კოლონიური სისტემის რღვევასთან ერთად, შეიქმნა თეორიები, რომლებიც ვესტერნიზაციის წინააღმდეგ იყო მიმართული და მიზნად ისახავდა არადასავლური სამყაროს თვითმყოფადობის დასაბუთებას. ერთ-ერთი ასეთი გახლდათ ნეგრიტუდის თეორია, რომლის ჩამოყალიბება ლეოპოლდ სენგორის სახელს უკავშირდება.

# ლეოპოლდ სედარ სენგორი (1906-2001) მე-20 საუკუნის ყველაზე ცნობილი აფრიკელი ინტელექტუალი, პოეტი, კულტურის თეორეტიკოსი, ფილოსოფოსი, პოლიტიკოსი, 1960-1980 წლებში სენეგალის პირველი პრეზიდენტი გახლდათ. უმაღლესი განათლება საფრანგეთში მიიღო. მეორე მსოფლიო ომის დროს სენეგალელ მსროლელთა კორპუსის ოფიცერი იყო, მძიმედ დაიჭრა და გერმანელთა ტყვეობაში აღმოჩნდა, იქ ორი წელი გაატარა, შემდეგ გაიქცა, იბრძოდა ფრანგ პარტიზანებთან ერთად. ომის შემდეგ ხელმძღვანელობდა "ზღვისიქითა ტერიტორიებისა" და კოლონიების დეპუტატთა ჯგუფს, იყო საფრანგეთის ეროვნული კრების ვიცე-სპიკერი. კათოლიკე სენგორი 1960 წელს სენეგალის რესპუბლიკის (სადაც მოსახლეობის უმრავლესობა მაჰმადიანია) პირველი პრეზიდენტი გახდა. 1980 წლის ბოლოს, 75 წლის ასაკში, პრეზიდენტობიდან გადადგომის თხოვნით მიმართა პარლამენტს, რათა, როგორც თვითონ ამბობდა, მობეზრებულ "დიპლომატიურ პარკეტს" ხელი არ შეეშალა და დარჩენილი დღეები ფილოსოფიისა და პოეზიისათვის მიეძღვნა. 1983 წელს სენგორი გახდა პირველი აფრიკელი, რომელიც საფრანგეთის აკადემიის წევრად აირჩიეს.

# თანამედროვეები სენგორს იხსენიებდნენ როგორც "აფრიკელ ევროპელსა" და "ევროპელ აფრიკელს". მის კონცეფციაში ერთმანეთს ერწყმის დასავლური რაციონალიზმი და ტრადიციული აფრიკული მსოფლაღქმისათვის დამახასიათებელი მკაფიო ხატოვანი აზროვნება. ნეგრიტუდის თეორიის ამოსავალია დებულება იმის შესახებ, რომ ნეგრო-აფრიკული ცივილიზაცია ორიგინალური და თვითმყოფადია; დასავლური ცივილიზაციის ავტომატური, მექანიკური ცხოვრების წესი გარდაუვალად განწირულია კრახისათვის, თუკი იგი არ შეითვისებს აფრიკულ სულიერებას, გრძნობადობასა და უშუალობას. სენგორი და მისი მიმდევრები ერთმანეთს უპირისპირებდნენ, ერთი მხრივ, ემოციურ-ამაღლებულ "სულს" და "სუფთა" ემოციებს (აფრიკა), მეორე მხრივ კი - ვულგარულ-მიწიერ "მატერიალურობას", ანგარიშიანობასა და ცივ გონებას (დასავლეთი): აფრიკაში - ტამტამების გამაერთიანებელი, შემაკავშირებელი რიტმი, ცეკვის იმპულსური ტემპი კოცონით გაჩირაღდნებულ სავანაში ან საგანგებოდ მოწყობილ მდელოზე ჯუნგლებში; ევროპაში - საათების მონოტონური, გამოზომილი წიკწიკი, ფულის კუპიურათა შრიალი, "ფულის კეთების", ბიზნესის, რისკის მანიაკური, მანქანისებური ტემპი; აფრიკაში - წინაპართა ზნე-ჩვეულების ჰუმანიზმი, ბუნებასთან ჰარმონიის იდილია, კოლექტივიზმი, ურთიერთდახმარება, თანაგრძნობა; ევროპაში - სოციალური ანტაგონიზმები, კონფლიქტები, აგრესია, ბუნებრივი რესურსების ფლანგვა, ადამიანის მიერ ადამიანის ჩაგვრა და დისკრიმინაცია. აფრიკელი - პოეტი, ლირიკოსი; ევროპელი - ინჟინერი, პრაგმატიკოსი; აფრიკელი გარემომცველ სამყაროს ასახავს და მისადმი დამოკიდებულებას გამოხატავს ცეკვით, ხელოვნებით, სულით, გულით; ევროპელი - ფორმულით, მეცნიერებით, გონებით, ტვინით. ამგვარად, აფრიკელი, შეიძლება ითქვას, "შებრუნებული ევროპელია". აფრიკული თვითმყოფადობა, რომელსაც ისტორიული ანალოგი არ გააჩნია, სენგორის აზრით, წარმოადგენს "განსაკუთრებული სივრცისა და დროის, ანუ სპეციფიკური გეოგრაფიისა და ისტორიის, ეთნოსისა და კულტურის" პროდუქტს.

აფრიკის უაღრესად ჭრელი სოციალურ-ფსიქოლოგიური კონგლომერატი იქცა საფუძვლად ნეგრო-აფრიკული თვითმყოფადობის გამაერთიანებელი დოქტრინისათვის, რომელიც მოგვევლინა, როგორც ვესტერნიზაციისა და დასავლური კულტურის შეჭრის ალტერნატივა.   
  
აღნიშნული პარადიგმა ათწლეულების მანძილზე ყალიბდებოდა და გვევლინებოდა მ.ჰარვეისა და ჯ.პედმორის პანაფრიკანიზმის, ე.სეზარისა და ლ.სენგორის ნეგრიტუდის, პ.ტემპლესისა და მ.გრიოდის აფრიკული ეთნოფილოსოფიის, აგრეთვე ნაკლებმნიშვნელოვანი ნაირსახეობების - აფროცენტრიზმის, ნეგრო-აფრიკანიზმის, ბანტუს სოციალიზმის, ნეგრიზმის და სხვ. სახით.   
  
ლეოპოლდ სენგორის სახელი მსოფლიომ სიტყვა "ნეგრიტუდთან" ერთად გაიგო. იგი ლეგენდარულ პიროვნებად იქცა: იყო პოეტი და ფილოსოფოსი, საფრანგეთის აკადემიის წევრი ორივე ნომინაციით, სენეგალელ მსროლელთა კორპუსის ოფიცერი მეორე მსოფლიო ომის დროს, სადაც მძიმედ დაიჭრა და გერმანელთა ტყვეობაში აღმოჩნდა, იქ ორი წელი გაატარა, შემდეგ გაიქცა, იბრძოდა ფრანგ პარტიზანებთან; ომის შემდეგ ხელმძღვანელობდა "ზღვისიქითა ტერიტორიებისა" და კოლონიების დეპუტატთა ჯგუფს, იყო საფრანგეთის ეროვნული კრების ვიცე-სპიკერი; იყო კათოლიკე, მიიღო ბრწყინვალე თეოლოგიური განათლება, გახდა სენეგალის რესპუბლიკის (სადაც მოსახლეობის უმრავლესობა მაჰმადიანია) პირველი პრეზიდენტი. 1980 წლის ბოლოს 75 წლის სენგორმა პრეზიდენტობიდან გადადგომის თხოვნით მიმართა პარლამენტს, რათა, როგორც თვითონ ამბობდა, მობეზრებულ "დიპლომატიურ პარკეტს" ხელი არ შეეშალა რათა, დარჩენილი დღეები მიეძღვნა ფილოსოფიისა და პოეზიისათვის, აგრეთვე მოღვაწეობისათვის მის მიერ დაარსებულ სოციალისტურ (მოგვიანებით - სოციალ-დემოკრატიულ) ინტერნაციონალში.   
  
ნეგროიდული რასის წარმომადგენელთა მიერ საკუთარი კულტურის ორიგინალობის გააზრების მცდელობა სათავეს იღებს XIX ს. შუა ხანებიდან, მარქსიზმის წარმოშობის თანადროულად. სენგორთან (რომელიც იყო "აფრიკელი ევროპელი" და "ევროპელი აფრიკელი") ეს კონცეფცია ჩამოყალიბდა როგორც სპეციფიკური სინთეზი ღრმა კონცეპტუალობისა (დასავლური აზროვნების ნიშანი) და მკაფიო ხატოვანი აზროვნებისა (რაც დამახასიათებელია ტრადიციული აფრიკული მსოფლაღქმისათვის).   
  
თეზისიდან იმის თაობაზე, რომ ნეგრო-აფრიკული ცივილიზაციაც ორიგინალური და თვითმყოფადია, სენგორი და მისი მომხრეები მივიდნენ დასკვნამდე იმის თაობაზე, რომ დასავლეთის ავტომატური, მექანიკური ცხოვრების წესი გარდაუვალად განწირულია კრახისათვის, აფრიკულ სულიერებასთან, გრძნობადობასთან, უშუალობასთან ორგანული სინთეზის გარეშე. მათი იდეები ევროაფრიკის შესახებ ეხმაურებოდა ა.ტოინბის შენიშვნებს აფროაზიური და ევრაზიული სტეპებისა და უდაბნოების ხალხთა ძველი კონტაქტების მნიშვნელობის თაობაზე მსოფლიო ისტორიისათვის.   
  
ნეგრიტუდის ფარგლებში ჩამოყალიბდა ემოციურ-ამაღლებული "სულის", "სუფთა" ემოციებისა და ვულგარულ-მიწიერი "მატერიის", ანგარიშიანი, ცივი გონების დაპირისპირების გულუბრყვილო იდეა: აფრიკაში - ტამტამების გამაერთიანებელი, შემაკავშირებელი რიტმი, ცეკვის იმპულსური ტემპი კოცონით გაჩირაღდნებულ სავანაში ან საგანგებოდ მოწყობილ მდელოზე ჯუნგლებში; ევროპაში - საათების მონოტონური, გამოზომილი წიკწიკი, ფულის კუპიურათა შრიალი, "ფულის კეთების", ბიზნესის, რისკის მანიაკალური, მანქანისებური ტემპი; აფრიკაში - წინაპართა ზნე-ჩვეულების ჰუმანიზმი, ბუნებასთან ჰარმონიის იდილია, კოლექტივიზმი, ურთიერთდახმარება, თანაგრძნობა; ევროპაში - სოციალური ანტაგონიზმები, კონფლიქტები, აგრესია, ბუნების რესურსების ფლანგვა, ადამიანის მიერ ადამიანის ჩაგვრა და დისკრიმინაცია. აფრიკელი მკაფიოდ დაუპირისპირდა ევროპელს: პირველი - პოეტი, ლირიკოსი; მეორე - ინჟინერი, პრაგმატიკოს; პირველი გარემომცველ სამყაროს ასახავს და მისადმი დამოკიდებულებას გამოხატავს ცეკვით, ხელოვნებით, სულით, გულით; მეორე - ფორმულით, მეცნიერებით, გონებით, ტვინით.   
  
აზროვნების კონტინენტური სპეციფიკის თემას, სენგორის გარდა, სხვებიც ავითარებდნენ. კენეტ კაუნდა, ზამბიის ყოფილი პრეზიდენტი, "ზამბიური ჰუმანიზმის" კონცეფციის ფუძემდებელი აღნიშნავდა, რომ აფრიკული ინტელექტი "განიცდის სიტუაციას", ევროპული კი ცდილობს "პრობლემის გადაწყვეტას".   
  
სენგორის თვალსაზრისი აფრიკელის, როგორც "შებრუნებული ევროპელის" შესახებ გვახსენებს ჰეგელის განსჯას საჰარის სამხრეთით მდებარე ჭეშმარიტი აფრიკის თაობაზე "ისტორიის ფილოსოფიაში". ჰეგელი ხაზს უსვამდა აფრიკელის წარმოდგენათა "მთლიანობას", რაც განპირობებული იყო მისი ინტეგრირებულობით ლოკალურ სოციუმში და ეკოლოგიურ გარემოში. მაგრამ ჰეგელის მსჯელობა ევროპელის უპირატესობის აღიარებას ემყარებოდა, იგი გამორიცხავდა ტროპიკულ აფრიკას მსოფლიო ცივილიზაციური პროცესიდან, აცხადებდა, რომ აფრიკა არ არის მსოფლიოს ისტორიული ნაწილი, მასში არ შეინიშნება მოძრაობა და განვითარება. "ვსაუბრობთ რა აფრიკაზე, ჩვენ მხედველობაში გვაქვს ის, რაც ჯერ კიდევ სულის განვითარების პირველყოფილ საფეხურზეა" და მასზე ვმსჯელობთ, როგორც მსოფლიო ისტორიის კარიბჭეზე.   
  
აფრიკული თვითმყოფადობა, რომელსაც ისტორიული ანალოგი არ გააჩნია, სენგორის შენიშვნით, წარმოადგენს "განსაკუთრებული სივრცისა და დროის, ანუ სპეციფიკური გეოგრაფიისა და ისტორიის, ეთნოსისა და კულტურის" პროდუქტს. აფრიკელთა მიერ თავიანთი ერთობის გააზრება, ცნობილი კენიელი მეცნიერის, ამერიკის შეერთებულ შტატებში მომუშავე ალი-მაზრუის შენიშვნით, კულტურის საფუძველზე მოხდა.   
  
აფრიკელის "სულიერება", ევროპელის "მატერიალიზმისაგან" განსხვავებით, ლამის მოარულ მითად იქცა. ამ დროს კი, ტვინის მარჯვენა ნახევარსფეროთი განსაზღვრული სივრცითი ორიენტაცია დამახასიათებელია ყველა "ბუნებრივი" ცივილიზაციისათვის. იგი განპირობებულია მოსახლეობის უმრავლესობის ცხოვრების წესით, აქედან გამომდინარე სწავლა-აღზრდის სისტემით, რის გამოც ინტელექტის დასავლური ტესტები (IQ) ნაკლებად გამოსადეგია მათთვის. კარლ იუნგი აღნიშნავდა, რომ "ასპროცენტიანი" ამერიკელი წარმოადგენს ენერგიულ და საქმიან ევროპელს შავკანიანის მანერებითა და ინდიელის სულით.   
  
საინტერესოა დასავლეთის-უსიცოცხლო, ტექნიციზირებული, მექანიკური, მოგებასა და ფულს დამორჩილებული სამყაროს სენგორისეული აღქმა, აგრეთვე აფრიკის როლის ხედვა მომავალ ცივილიზაციაში, რაც მის ლექსებშია. გადმოცემული.

**\* \* \***

Нью-Йорк! Сначала меня смутила твоя красота, твои золотистые длинноногие девушки.   
Сначала я так оробел при виде твоей ледяной улыбки и металлически-синих зрачков,   
Я так оробел. А на дне твоих улиц-ущелий, у подножья небоскрёбов,   
Подслеповато, словно сова в час затмения солнца, моргала глухая тревога,   
И был точно сера удушлив твой свет, и мертвенно-бледные длинные пальцы лучей смыкались на горле у неба,   
И небоскрёбы зловеще грозили циклонам, самодовольно играя своими бетонными мышцами и каменной кожей.   
Две недели на голых асфальтах Манхеттена,   
А к началу третьей недели на вас прыжком ягуара налетает тоска.   
Две недели ни колодцев, ни свежей травы, и птицы откуда-то сверху   
Падают замертво под серый пепел террас.   
Ни детского смеха, ни детской ручонки в моей прохладной ладони,   
Ни материнской груди, только царство нейлоновых ног, только стерильные ноги и груди.   
Ни единого нежного слова, только стук механизмов в груди —   
Стук фальшивых сердец, оплаченных звонкой монетой.   
Ни книги, где бы слышалась мудрость. Палитра художника расцветает кристаллом холодных кораллов.   
И бессонные ночи… О ночи Манхеттена, заселённые бредом болотных огней, воем клаксонов в пустоте неподвижных часов.   
А мутные воды панелей несут привычную тяжесть гигиеничной любви —   
Так река в половодье уносит детские трупы.

**ირანელი მეცნიერები და მწერლები დასავლურ და აღმოსავლურ ცივილიზაციათა ურთიერთობის თანამედროვე პრობლემების შესახებ**

მე-20 საუკუნის 70-იან წლებში ირანში ჩამოყალიბდა კულტურული მემკვიდრეობის პრობლემათა კვლევის მიმართულება, რომელმაც სერიოზული წვლილი შეიტანა ქვეყნის განვითარების რაციონალური მოდელის, რეგიონსა და მსოფლიოში მისი ადგილის ძიების საქმეში. შაჰ მოჰამედ რეზა ფეხლევის იდეას ირანული სულიერი ტრადიციებისა და დასავლური ტექნოლოგიების ჰარმონიული თანაარსებობის შესახებ 80-იანი წლებიდან სულ უფრო აქტიურად უპირისპირდებოდა დასავლეთზე დამოკიდებულების კრიტიკა.

**ეხსან იარშატერი**, იბნ-ხალდუნის, ჯამბატისტა ვიკოს, შპენგლერისა და ტოინბის კვლადაკვალ, კულტურების განვითარებაში ჩასახვის, ზრდის, აყვავებისა და დაცემის თანმიმდევრულ სტადიებს გამოყოფს და აკრიტიკებს სამუელ ჰანთინგტონს იმის გამო, რომ მან უგულებელყო ცივილიზაციათა განვითარების ციკლურობა. ირანელი მეცნიერი, თეირანის უნივერსიტეტის პროფესორი **დარიუშ შაიეგანი** მიიჩნევს, რომ დასავლურ და აღმოსავლურ ცივილიზაციათა პრინციპები ძირეულად განსხვავებულია: აღმოსავლეთში ისტორია წმინდათაწმინდაა და უშუალოდ უკავშირდება ესქატოლოგიას. ადამიანური ინსტინქტები და ვნებანი არ მიიჩნევა ისტორიის მთავარ მამოძრავებელ ძალად; როგორც ისლამში, ისე ინდუიზმში მათ დაქვემდებარებული ადგილი მიეჩინებათ, ან ისინი აღიქმება მძიმე ტვირთად, რომლისგანაც საჭიროა გათავისუფლება. მეცნიერის აზრით, დასავლეთის ცივილიზაციის უნივერსალურობის აღიარება ან ანგრევს სხვა კულტურათა ფასეულობებს, ან დაჰყავს ისინი ადგილობრივ კოლორიტამდე. კულტურათა სინთეზი უცხო ფასეულობათა ზეწოლის პირობებში შეუძლებელია, რადგან მოტანილი (თავსმოხვეული) ფასეულობები დიამეტრულად საწინააღმდეგოა ადგილობრივისა. ეს მოასწავებს დაგროვილ მემკვიდრეობაზე, დამოუკიდებელ აზროვნებაზე და თვით საკუთარ თავზე უარის თქმას.

გაცილებით ნაკლებ რადიკალურია ირანელი ლიტერატურთმცოდნე, დოქტორი **აბდულჰუსეინ ზარინკუბი**, რომელმაც 1974 წელს გამოაქვეყნა წიგნი “არც დასავლური, არც აღმოსავლური - ადამიანური”. ზარინკუბი აღნიშნავს, რომ აღმოსავლეთის მოდერნიზაციის პროცესის, კაპიტალისტური ეკონომიკის ათვისების კვალობაზე. ხალხის ცხოვრებაში იჭრება გარკვეულ კულტურათა ფასეულობანი, რაც სრულიად კანონზომიერი და აუცილებელიცაა, რადგან არ შეიძლება რომელიმე კულტურა თავის თავში ჩაიკეტოს, დაკონსერვდეს და არ აითვისოს სხვისგან სასარგებლო ელემენტები თუ სიახლეები. რაც შეეხება დასავლური ფასეულობებისადმი ტოტალურ ქედის მოხრას, ეს არ უნდა წარმოადგენდეს რეალურ საფრთხეს ირანისათვის, თუ გავითვალისწინებთ მის კულტურულ-ისტორიულ გამოცდილებას და რთულ პირობებში ენის, კულტურისა და ლიტერატურის შენარჩუნებას. ზარინკუბი დასძენს, რომ ირანული კულტურა არც აღმოსავლურია და არც დასავლური, იგი ადამიანურია.

ზარინკუბის აზრს ავითარებს **მოჰამადალი ისლამი ნოდუშენი**, რომელიც ხაზს უსვამს ირანის გეოგრაფიულ მდებარეობას აღმოსავლეთისა და დასავლეთის, ჩრდილოეთისა და სამხრეთის გადაკვეთაზე და, ამ გარემოებიდან გამომდინარე, ირანელი ხალხის უნარს - მუდამ მყარად მდგარიყო საკუთარ საფუძვლეზე. არაბთა შემოსვლისა და ისლამის დამკვიდრების შემდეგ ჩამოყალიბდა ახალი ირანული კულტურა - კულტურათა ერთგვარი ნაზავი. ირანის საშინაო და საერთაშორისო ცხოვრებაში კულტურამ მთავარი როლი იკისრა. ირანის პოლიტიკურმა ბატონობამ ადგილი კულტურულ ბატონობას დაუთმო. კულტურა აღმოჩნდა თავდაცვის ის საშუალება, რომელიც გადასარჩენად გამოიყენეს, რათა ირანელს შეძლებოდა თქმა: “მე ვარსებობ!”.

“ირანელობა” ამ მიწა-წყლის გეოგრაფიული მდებარეობისა და ისტორიული მოვლენების პირმშოა. ეს უფრო რომელიღაც კულტურაა, ვიდრე რომელიმე ეთნოსი. ისლამის შემდგომმა ირანულმა კულტურამ ყველა სფეროში მოსინჯა ძალა, მაგრამ სიმძიმის ცენტრი პოეზიაზე იქნა გადატანილი. კულტურა პოლიტიკურ ძლიერებას ჩაენაცვლა, მის უმნიშვნელოვანეს გამოვლინებად კი პოეზია იქცა. აქედან გამომდინარე, გასაგებია, თუ რატომ არის სპარსული მსოფლიოს ერთ-ერთი ყველაზე ლექსუხვი ენა, ან ირანელმა თავი რიტმული მეტყველების ხის ჩრდილს რატომ შეაფარა.

ირანელთა თვითმყოფადობისთვის მეტად მნიშვნელოვანი იყო დასავლურ ცივილიზაციასთან შეხვედრა XIX საუკუნეში. ამ დროიდან ირანმა - ძირძველი თვითმყოფადობის ტვირთით დამძიმებულმა, ცალსახა კონსერვატული აზროვნების ქვეყანამ, რომელიც თითქმის სოფლური ცხოვრებით ცხოვრობდა, თვალი გაახილა და სხვა სამყარო დაინახა.

„მოდერნიზაცია თუ ტრადიცია? ირანელი, რომელიც ბუნებით კონსერვატორიც არის და სიახლის მაძიებელიც, მათ შორის მერყეობს. დღეს ყველაზე უფრო მივარდნილ ირანულ სოფელშიც კი თანამედროვე ყოფის კვალი შეიმჩნევა: სატელიტური ანტენა, რადიო, მოტოციკლი, ევროპული კოსმეტიკა. ამავე დროს, უფროსი თაობა საყოველთაო ლოცვას არ აკლდება. როცა ბავშვს პოლიპომიელიტის ვაქცინის წვეთებს აყლაპებენ, მისი ყიფლიბანდი თანამედროვე მეცნიერების წყალობით მკვრივდება. არ შეიძლება და არ გამოვა - წვეთები ყლაპო და წამლის შუშა კი დაამტვრიო.“

„ამჟამად არსებობს სამი ღერძი: ირანელობა, მუსლიმობა და მოდერნიზაცია, რომელთა გარშემო ყალიბდება ირანელის პიროვნება. ხომ არ არის აქ რაიმე შეუსაბამობა? იმედი ვიქონიოთ, რომ არა. კარგია თუ ცუდი, განახლების ტყვეები ვართ, მას ვერსაით გავექცევით. აი, სადამდე მივიდა მსოფლიოს საქმე. სხვაგვარად რომ ყოფილიყო, მეტი სიმშვიდე იქნებოდა, მაგრამ ასე არ მოხდა. მოდერნიზაციას ვერ გაემიჯნები; შეუძლებელია, მისი მეშვეობით სარჩო მოიპოვო, შინ კი არ შეუშვა“.

# „ჩვენ წარსულთან მჭიდროდ დაკავშირებული ერი ვართ. ეს გარემოება ან ხსნად მოგვევლინება, ან დაბრკოლებად, გააჩნია, როგორ მივუდგებით. ირანმა დღემდე თავი კულტურის რაშზე ამხედრებულმა მოიტანა, რაც თავს გადახდა, მისი კულტურის გამოისობით დაემართა. ირანული კულტურა მსოფლიოს ორ-სამ უძველეს და უდიდეს კულტურათა შორის ითვლება, მაგრამ ეს დიდი კაპიტალი არ უნდა დარჩეს სხვისი მოხმარების ობიექტად ან ფუფუნების საგნად. თუ ამ კულტურის ცოცხალი ელემენტები დღევანდელი ცხოვრების პროცესის მიღმა მოექცა, მოდერნიზაციის გავლენისა და დასავლური კულტურის შემტევი ძალის გათვალისწინებით, მიუსაფრობა და გზააბნეულობა არ აგვცდება. ხოლო თუკი ხელახლა აღმოვაჩენთ თავს, აუცილებლად დავიმკვიდრებთ იმ ადგილს, ამ ქვეყანას რომ შეეფერება. ჩვენ საკუთარი თავის რწმენა უნდა დავიბრუნოთ, რაც გვაქვს, იმის ყადრი გავაცნობიეროთ, ხოლო რაც გვჭირდება, გონიერებით მოვიპოვოთ. პრობლემა ერთადერთია: ადამიანები თავისი დროის შვილებად უნდა იქცნენ".

# თანამედროვე ირანელი მწერალი ქალი გოლი თარაყი საფრანგეთში ცხოვრობს, მაგრამ თავის ნაწერებს პრინციპულად მხოლოდ მშობლიურ ირანში აქვეყნებს, რადგან თავისი ნამდვილი მკითხველი და გულშემატკივარი, უპირველესად, საკუთარ სამშობლოში ეგულება. აი, როგორ ახასიათებს იგი საკუთარ კულტურას, აგრეთვე განსხვავებას დასავლეთსა და აღმოსავლეთს შორის:

# „დღევანდელი მსოფლიო, კიპლინგის ეპოქასთან შედარებით, წარმოუდგენლად დაპატარავდა. ტექნიკის განვითარებასთან ერთად, ძველად არსებული მანძილი გაქრა და ამან ხალხთა დაახლოებას შეუწყო ხელი. განსხვავებული კულტურები უფრო ახლოს გაეცნენ ერთმანეთს და ერთურთისაგან ბევრი რამ შეითვისეს.  თუმცა დასავლეთსა და აღმოსავლეთს შორის განსხვავება ხალხის ბუნება-ხასიათში დარჩა  და შეუძლებელია, რომ ისინი ერთმანეთს ტყუპისცალებივით დაემსგავსონ. უბრალოდ, დღეს დასავლეთსაც და აღმოსავლეთსაც უფრო მეტი ინფორმაცია აქვს ერთმანეთზე და ერთურთი წინანდელზე უკეთესად გაიცნეს. ხალხი სწავლობს სხვათა ენებს. მე თვითონ ამდენი ხანია საფრანგეთში ვცხოვრობ, ბევრი ფრანგი მეგობარიც მყავს. არ შემიძლია ვთქვა, რომ ფრანგები ირანელებს გვანან. თუმცა მე მათ ისეთებს ვიღებ და ისეთები მიყვარს, როგორიც არიან. ღმერთმა ნუ ქნას, მთელი მსოფლიო ერთნაირი იყოს, სიმდიდრე ხომ სწორედ განსხვავებულობაა.

სამწუხაროდ, ჩვენ - ირანელებს - თვითკმარობისა და ჩაკეტილობისაკენ სწრაფვა გვახასიათებს. მეგობარი ფრანგები ხშირად მსაყვედურობენ, ირანელები თვითონვე უწყობთ ხელს საკუთარ განცალკევებას, უცხოელებს ახლოს არ გვიკარებთო და მართლებიც არიან. ირანელებს მხოლოდ ერთმანეთთან კონტაქტი გვსიამოვნებს, გვინდა, ჩვენთვის, მშვიდად ჩამოვსხდეთ და მშობლიურ ტკბილ სპარსულზე ვისაუბროთ...

მე ერთი ფრანგი მეგობარი მწერალი ქალი მყავს - არაჩვეულებრივი, თბილი, მოსიყვარულე ადამიანია და ისე ახლოს ვართ, რომ ხშირად მითქვამს, ფრანგი კი არა, ირანელი მგონიხარ-მეთქი. მაგრამ როცა ეს ჩემი მეგობარი ირანში მივიპატიჟე, ჩვენ შორის განსხვავება სწორედ მაშინ აღმოვაჩინე. იმ მოგზაურობისას, ჩემს მეგობარს თან ირანის შესახებ წიგნი წამოეღო. გამუდმებით კითხულობდა, თავისთვის რაღაცას ინიშნავდა და უნდოდა, ყველაფერი ენახა. პირველად რომ მითხრა, დილის შვიდ საათზე გამაღვიძეო, მე გაოცებულმა ვკითხე, რა გეჩქარება-მეთქი. იმას კი პირზე მუდამ ერთადერთი ინგლისური სიტყვა ეკერა - "ქვიქლი" - ჩქარა, სწრაფად - სიტყვა, რომელსაც ირანელის ლექსიკონში ძნელად თუ წააწყდებით. სპარსული კულტურა, სიზანტის, სიზარმაცის, დუნე აუჩქარებლობის კულტურაა.

როცა კი სადმე წავიდოდით, მე მუდამ გრილოში ჩამოჯდომას ვთავაზობდი, სადმე ჩამოვსხდეთ, ჩაი დავლიოთ და ვისაუბროთ-მეთქი. ის კი გამუდმებით საათს დასცქეროდა და დროზე, წუთებზე იყო მიჯაჭვული. მაშინ ვუთხარი: თუ გინდა ირანის მუღამი გაიგო, საათი მოიხსენი და გადააგდე, რადგან აქ დრო გრძელია, დუნეა, გაწელილია-მეთქი. მე თვითონ სწორედ მაშინ აღმოვაჩინე, დროსთან ჩემი და რომელიმე გერმანელის დამოკიდებულება ერთმანეთისაგან როგორ განსხვავდება!

მაშინ იმ ჩემს მეგობართან ერთად ქაშანშიც წავედით. ქაშანის სახელგანთქმულ ბაღში რომ შევედით, იგი რაღაცეებს მეკითხებოდა და პასუხებს აჩქარებით ბლოკნოტში ინიშნავდა. მე კი ვიდექი და ბუნებით ვტკბებოდი. თავს ფოთლების შრიალითა და წყლის რაკრაკით ვიქცევდი... მისთვის მთავარი ინფორმაცია იყო - აქაურობა როდის აშენდა, ვინ ააშენა და ამგვარი რამეები... ჩვენ, ირანელებს, ინფორმაცია არასოდეს გვაინტერესებს. ინფორმაციის, გონების ხალხი არა ვართ, ტკბობის, გულის ხალხი ვართ. გულის სიღრმეებში ვიძირებით და გამუდმებით ვნეტარებთ...“ *(გიორგი ლობჟანიძის ინტერვიუ გოლი თარაყთან: "ღმერთმა ნუ ქნას, მთელი მსოფლიო ერთნაირი იყოს..." (ჟურნ. „ცხელი შოკოლადი“, 1 ივლისი, 2005).*

1998 წ. 7 იანვარს, CNN-თვის მიცემულ ინტერვიუში, ირანის ისლამური რესპუბლიკის იმდროინდელმა პრეზიდენტმა **მოჰამედ ხათამიმ** წამოაყენა ცივილიზაციათა დიალოგის ინიციატივა. მას დიდი რეზონანსი მოჰყვა მთელ მსოფლიოში. ცოტა მოგვიანებით მან ამ სახელწოდების წიგნიც გამოაქვეყნა (სპარსულ ენაზე). ინიციატივა აღქმულ იქნა როგორც ერთგვარი პასუხი ს.ჰანთინგტონის კონცეფციაზე. მ.ხათამი ასაბუთებდა ცივილიზაციათა დიალოგის აუცილებლობას დასავლეთისა (კერძოდ, აშშ-ს) და აღმოსავლეთის (კერძოდ, ისლამური სამყაროს) მომავალი ურთიერთობისათვის, რათა თითოეულ ცივილიზაციას საშუალება ჰქონდეს, ისარგებლოს დანარჩენთა მიღწევებითა და გამოცდილებით. პრეზიდენტი აღნიშნავდა იმასაც, რომ მცდარია დასავლეთში დამკვიდრებული წარმოდგენა ისლამის აგრესიულობის შესახებ.

2000 წლის სექტემბერში ნიუ-იორკში გამართული მილენიუმის სამიტის დროს, პრეზიდენტ მ.ხათამის ინიციატივითა და იუნესკოს ეგიდით, ჩატარდა საგანგებო კონფერენცია, მიძღვნილი ცივილიზაციათა დიალოგის პრობლემისადმი. 2001 წ. 3 იანვარს თეირანში გაიხსნა ცივილიზაციათა დიალოგის საერთაშორისო ცეტრი, რომელსაც სათავეში ჩაუდგა კულტურისა და ისლამური ორიენტაციის ყოფილი მინისტრი ათაოლუ მოჰაჯერანი. ირანის პარლამენტის გადაწყვეტილებით, ცენტრის საქმიანობისათვის სახელმწიფო ბიუჯეტიდან 2 მილიონი დოლარი გამოიყო.

# ამჟამად მსოფლიოში არსებობს რამდენიმე საერთაშორისო ორგანიზაცია, რომლებიც მიზნად ისახავს ცივილიზაციათა დიალოგის იდეის ხელშეწყობას.